section_heading: Slagalica strave VI
paragraph_text: U ovom filmu također saznajemo da je agentica Perez preživjela i da je nastavila Strahmovo djelo - razotkrivanje Hoffmana. Uskoro pronalazi snimku koja je puštena Sethu prije nego što je ubijen, te odlazi, zajedno s Hoffmanom i Ericksonom, da analizira glas kako bi se otkrilo tko je Jigsawov nasljednik. Analiza glasa otkriva kako se radi o Hoffmanu, te tada njegova tajna konačno biva otkrivena. On, kako bi spasio sebe, prereže Ericksonu grkljan, probode agenticu Perez i riješi se ostalih svjedoka, koje na koncu polije gorivom i zapali. Njegovo posljednje pitanje agetnci Perez, prije nego što je umrla, bilo je "Tko još zna?", na što mu je ova odgovorila: "Svi znaju".